
                              5300 Габрово, ул. ”Бодра смяна” № 3, ПК 3 ,тел. 066 800077; факс: 066 800094

                                                               e-mail: dpgabrovo@mzh.government.bg   office@scdp.bg
  УТВЪРЖДАВАМ: 
  ДИРЕКТОР НА СЦДП
                                 / инж. Цветелин Миланов /
    СТРАТЕГИЯ ЗА УПРАВЛЕНИЕ НА РИСКА

                                                             / АКТУАЛИЗИРАНА /
                                                            януари, 2020 год.

             І Същност и цели.
           Настоящата Стратегия за управление на риска на „Северноцентрално държавно предприятие“ ДП град Габрово, наричано за краткост Предприятието, е изготвена в изпълнение на изискванията на Закона за финансовото управление и контрол в публичния сектор (ЗФУКПС), Методическите насоки по елементите за финансово управление и контрол, дадени от Министъра на финансите и други подзаконови нормативни актове. 
          Целта на Стратегията е да  опише етапите, през които преминава процесът по управление на риска, използвания подход, отговорните лица (структури) и основните изисквания към процеса.

          Стратегията ще подпомогне директора на предприятието и ръководителите на подчинените му поделения - ДГС и ДЛС, да:

- идентифицират и оценяват рисковете, застрашаващи постигането на целите;

- определят подходящи действия в отговор на рисковете;

- документират резултатите от управлението на риска на всеки етап. 

          Стратегията въвежда стандартизиран подход за управление на риска в предприятието, който позволява навременно предприемане на адекватни действия спрямо идентифицирани рискове, застрашаващи постигането на целите на предприятието и поделенията от териториалния му обхват.

           Целите на Стратегията в предприятието са свързани с:

· Изграждане на съзнание и разбиране за процеса по управление на риска на всички нива в предприятието и поделенията му;

· Изграждане на организационна култура по отношение на управлението на риска и на отговорност, свързана с управлението на риска на всички нива в предприятието и поделенията му;

· Обхващане на всички рискове и на тяхното добро управление в рамките на риск апетита на предприятието и поделенията му;

· Внедряване на управлението на риска като част от процеса по взимане на решения.    Това включва свързване на идентифицираните рискове и контролни дейности със стратегическите и оперативни цели на предприятието, като част от процеса по годишно планиране;

· Постигане на съответствие с изискванията на чл. 8 от Закона за финансовото управление и контрол в публичния сектор (ЗФУКПС) за Годишно докладване за функционирането, адекватността, ефикасността и ефективността на системите за финансово управление и контрол (СФУК).

      Стратегията се утвърждава от директора на предприятието и се актуализира  минимум веднъж на три години. 
      ІІ  Общ преглед на процеса по управление на риска
1. Дефиниции
 1.1. Управление на риска 
        Дефиниция за управлението на риска се съдържа в чл. 12 от  Закона за финансовото управление и контрол в публичния сектор: „Управлението на риска включва идентифициране, оценяване и контролиране на потенциални събития или ситуации, които могат да повлияят негативно върху постигане целите на организацията, и е предназначено да даде разумна увереност, че целите ще бъдат постигнати.”, като се доразвива в  Методическите насоки по елементите на финансовото управление и контрол: „Управление на риска е процесът по идентифициране, оценяване и мониторинг на рисковете, които могат да повлияят върху постигане на целите на организацията и въвеждането на необходимите контролни дейности, с цел ограничаване на негативните проявления на риска”.

         Управлението на риска е динамичен процес, който следва да осигурява добро разбиране на потенциалните заплахи, действия или събития, които могат положително или отрицателно да повлияят на способността на предприятието и поделенията му да постигне своите цели, както и навременното им идентифициране, предприемане на подходящи действия за управление, наблюдение и докладване. 

1.2.  Риск

       Дефиницията за риск се съдържа в  Допълнителните разпоредби на Закона за финансово управление и контрол в публичния сектор: „"Риск" е събитие, което ще повлияе върху постигане на целите на организацията. Рискът се измерва с неговия ефект и с вероятността от настъпването му”.

1.3.  Риск апетит 
       Риск „апетитът“ се дефинира като:

       „Рискът, който предприятието е готово да поеме, за да бъде в съответствие със стратегическите и оперативните си цели.”

        Нивото на риск апетита има директно отношение към реакцията  спрямо даден риск, т.е. първо дали организацията ще поеме, прехвърли, избегне или ограничи риска и второ, как и чрез какви дейности ще бъде изразена тази реакция. 

2. Роли и отговорности

       Съгласно чл. 3 ал. 1 и 2 от ЗФУКПС: 
       „(1) Ръководителите на организациите отговарят за осъществяване на финансовото управление и контрол във всички ръководени от тях структури, програми, дейности и процеси при спазване на принципите за законосъобразност, добро финансово управление и прозрачност. 
       (2) Ръководителите на всяко ниво в организациите отговарят и се отчитат пред горестоящия ръководител за своята дейност по отношение на финансовото управление и контрол в структурите и звената, които ръководят.”

2.1. Работна група по управление на риска
       Основната роля на работната група по управление на риска е централизираното управление на риска. 

       Работната група по управление на риска се състои от 3-5 членове, които са специалисти в различни области, свързани с функциите на предприятието. Членовете на работната група следва да притежават добро разбиране за дейностите на предприятието, както и експертни познания, умения и опит за оценяване и управление на комплексни рискови фактори.

        Работната група по управление на риска се ръководи от директора на предприятието, който е председател. 

       Функциите и правомощията на работната група по управление на риска, съгласно настоящата Стратегия, са свързани с:

· Координация на всички въпроси, свързани с управлението на риска в
      предприятието;
· Определяне на риск апетита за предприятието;
· Съгласуване на Стратегията и модела за управление на риска;
· Ясно комуникиране на тази Стратегия до всички служители с цел въвеждане на
      Стратегията за управление на риска в организационната култура на предприятието;
· Осигуряване използването на общо възприети модели и рамки за управление на
      риска и вътрешен контрол с цел поддържане на надеждна система за ФУК; 

· Осигуряване на формалната оценка на риска поне веднъж годишно.

Работната група по управление на риска:

· Информира служителите на предприятието относно рисковете за организацията,
      взетите решения, предприетите мерки и индивидуалните отговорности;

· Осигурява последователност на практиките за управление и докладване на 
      рисковете в предприятието с цел подпомагане на консолидацията на резултатите; 

·  Представя Риск регистъра на предприятието на звено „Вътрешен одит“, с цел
      вътрешните одитори да бъдат детайлно запознати с идентифицираните рискове и
      които може да вземат предвид при планирането на дейността си;
· Изготвя оценка за финансовите загуби или количествена оценка на потенциалните
     рискови събития;

· Предоставя помощ при изготвяне или променяне на финансовите планове с   цел
      отговор на идентифицирани рискове или постигане на регулаторно съответствие; 

· При установяване на слабости в процеса по управление на риска, подпомага
      организационните структури в предприятието с цел да се осигури разработването 
      на адекватни планове за действия, като по този начин се осигурява ефективно
      управление на риска;

· Следи управлението на риска да се извършва навсякъде в предприятието и в поделенията му;

· Следи за наличие на дублиране на дейности;

· Обучава служителите на предприятието по отношение на управлението на риска, 
      както и когато е необходимо;

· Извършва преглед на рисковия профил на предприятието, както и на докладите на
      ръководството за ограничаване на ключовите рискове; 

· Разглежда докладите на вътрешния и външния одит и всички препоръки дадени в
      одитни доклади, като оценява тяхното въздействие върху рисковия профил на
      предприятието;

· Извършва преглед на оповестената информация в Годишния доклад за състоянието
      на финансовото управление и контрол;

· Следи за изпълнението на взетите решения (мониторинг функция);
· Получава информация относно състоянието на вътрешния контрол и степента, в
      която организацията е изложена на риск (взаимодействие с вътрешен одит).
2.2.  Ръководители на структурни звена в „СЦДП“ДП град Габрово
       Ръководителите на структурни звена /ДГС и ДЛС/ са отговорни за управлението на рисковете в рамките на своите структурни звена. Те отговарят за определянето на цели на структурите, които ръководят, като разработват и прилагат стратегически и оперативни планове. Ръководителите носят отговорност за идентифицирането, оценката и управлението на рисковете, застрашаващи постигането на целите на структурите. Отговорностите им по отношение на управлението на риска включват следното: 

1. Ефективното управление на персонала и поддържане нивото на компетентността
    му;  

2. Идентифициране на значимите рискове;

3. Оценка на влиянието на тези рискове върху постигането на стратегическите и
    оперативните цели на структурите;

4. Оценка  на вероятността рисковете да се сбъднат; 

      5. Въвеждат адекватни контролни дейности (контроли) за управление на рисковете и 
         осигуряват ефективното им прилагане; 

       6. Преглеждат докладите за управление на риска на отделите в рамките на всяко
          структурно звено и гарантират, че всички значими рискове са управлявани по
          ефективен начин;

 7. Обобщават информацията за съществените рискове на структурите на база, на които
    изготвят цялостен рисков профил на съответното структурно звено;
       8. Докладват резултатите от управлението на риска в съответната структура на
          Работната група по управление на риска;

       9. Предоставят информация и предложения за необходими действия по управление
           на риска и въвеждане на контролни дейности в случаите, в които съответните
           решения относно реакция спрямо риска са извън правомощията им; 

10. При покана присъстват на срещите на Работната група по управление на риска.
2.3. Вътрешен одит

       Съгласно дефиницията в чл. 3 от Закона за вътрешния одит в публичния сектор: „Вътрешният одит е независима и обективна дейност за предоставяне на увереност и консултиране, предназначена да носи полза и да подобрява дейността на организацията. Вътрешният одит помага на организацията да постигне целите си чрез прилагането на систематичен и дисциплиниран подход за оценяване и подобряване.”

       Звеното за вътрешен одит подпомага предприятието за постигане на целите му, като:

· Идентифицира и оценява рисковете в предприятието и поделенията му.
· Оценява адекватността и ефективността на системите за финансово управление и контрол по отношение на:

а) идентифицирането, оценяването и управлението на риска от ръководството;

б) съответствието със законодателството, вътрешните актове и договорите;

в) надеждността и всеобхватността на финансовата и оперативната информация;

г) ефективността, ефикасността и икономичността на дейностите;

д) опазването на активите и информацията;

е) изпълнението на задачите и постигането на целите;

· Дава препоръки за подобряване на дейностите в предприятието, като цяло.

      Вътрешният одит не е собственик на рисковете за организацията и не носи пряка отговорност за управлението им. Отговорността на Вътрешния одит в процеса по управление на риска е да даде разумно ниво на увереност на Работната група по управление на риска, а чрез нея и на директора на предприятието че съществените рискове са ограничени до допустимите за предприятието нива. 
                  ІІІ  Процес по управление на риска 
          Основните етапи на процеса по управление на риска са:

1. Идентифициране на рисковете

      Дейностите по управление на риска следва да сведат до приемливи нива съществените рискове, които биха могли да застрашат постигането на целите на предприятието или да повлияят негативно над ефективността, ефикасността и/или икономичността на ресурсите, използвани за постигането на тези цели. Следователно процесът по управление на риска започва с определяне на целите на организацията и на отделните  структури в нея.

1.1. Определяне на целите

      Основна предпоставка за ефективното управление на риска е определянето на ясни цели и тяхното разбиране. Правилното идентифициране на рисковете  е невъзможно да бъде извършено, ако в предприятието и поделенията му  не е въведен адекватен процес на целеполагане.  Целите трябва да бъдат разбрани от всички ръководители и служители в предприятието, за да се осигури тяхното постигане чрез изпълнение на конкретни дейности и задачи. 

      Целите за ЦУ и всяко поделение се определят в оперативен годишен план, в който се дефинират крайните срокове за изпълнението им, съответните дейности и отговорните служители, сроковете и отговорности за отчитане на напредъка.  Анализът на напредъка по постигането на целите се извършва на базата на ясно определени критерии, съгласно които към крайния срок се определя дали целта е постигната успешно. 

1.2. Класификация на рисковете

     След като са дефинирани целите за всяко структурно звено, неговото ръководство и служителите са в позиция да идентифицират съществените рискове, които биха могли да възпрепятстват постигането на целите. Необходимо е да се използва единна класификация и дефиниция на рисковете, които се идентифицират.
        Петте основни риск класа са: Управление и надзор, Стратегия и планиране, Оперативна дейност и инфраструктура, Съответствие и Докладване. Категориите, под-категориите и отделните рискове в рамките на всеки един клас са представени в Приложение 1 -  „Карта на риска”.
        Картата на риска е инструмент, който улеснява идентифицирането на рисковете за организацията и предоставя единна рамка за класификация на рисковете. Тя не се разглежда като напълно изчерпателен списък за всички потенциални или приложими за предприятието рискове. Изключително важно е на всички нива в предприятието и в стопанствата и всички служители да използват една и съща терминология за дефиниране на риска. 
Приложение № 1
КАРТА НА РИСКА НА СЦДП ДП
Риск клас


Риск категория


Риск подкатегория

Легенда

Определяне на оценката

· Стойностите на влиянието се умножават с тези на вероятността, за да се получи общата оценка в абсолютна величина за всеки оценяван риск

· Според изчислената обща оценка, рисковете се категоризират като: Много ниски, Ниски, Средни, Високи и Много високи.
1.3. Попълване на риск регистър

      Риск регистърът е документ в установения формат, който е еднакъв за всяко едно структурно звено и за Предприятието, като цяло. 

         За всяка от целите се идентифицират съществените рискове съгласно класификацията. Всяко структурно звено попълва своя риск регистър, като колоните „Категория”, „Под-категория” и „Риск” се попълват съгласно термините в класификацията. 
Приложение № 2
РИСК-РЕГИСТЪР /ПРОЕКТ/

	Цел (стратегическа/оперативна): /от картата на риска/

	Риск

	1
	2
	3
	4
	5
	6
	7
	8
	9

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	


Колона 1 на риск - регистъра съдържа рисковете, оценени като висок/висок или висок/среден, както и тези, които ръководството е решило, че е необходимо да наблюдава. Колоната съдържа рисковете, приети като съществени по времето на последния преглед на риск-регистъра (или по времето на първоначалното му изготвяне, ако регистърът е сравнително нов). В процеса на извършване на преглед и актуализация на риск-регистъра през годината следва да се добавят и други съществени рискове, възникнали поради промяна на обстоятелствата. Някои рискове могат да отпаднат от регистъра в резултат на тяхното понижаване до приемливо за предприятието ниво и директора е приел, че са предприети адекватни действия и те не представляват заплаха за постигане на целите.

Колона 2 и 3 съдържат оценките на влиянието и вероятността на риска като за тяхното определяне се използва определен метод.

Колона 4 съдържа основните предприети действия по отношение на идентифицираните рискове при последния преглед на риск-регистъра.

Колона 5 и 6 съдържа оценките на влиянието и вероятността на остатъчния риск след прилагане на описаните в колона 4 действия.

Колона 7 съдържа информация за необходимостта от допълнителни действия за снижаване на остатъчния риск. Тя се попълва при преглед на риск-регистъра и при установяване, че предприетите действия не са били достатъчно ефективни и рискът не е намален до приемливо за предприятието ниво. При условие, че директорът установи, че предприетите действия са достатъчни и не се необходими допълнителни, това решение е желателно да се отбележи в същата колона. По този начин се осигурява пълно и правилно документиране на всички решения, свързани с процеса на управление на риска.

Колона 8 съдържа крайният срок, до който допълнителните действия (ако са необходими) следва да бъдат предприети.

Колона 9 съдържа определения от директора служител, отговорен за предприемане на допълнителните действия.

Ако в резултат на настъпили съществени промени в рисковата среда бъдат идентифицирани неописани на предходен етап рискове, те трябва да бъдат добавени в риск-регистъра, а съответните колони - надлежно попълнени.

                                                                         Приложение № 2а

                                                       Втори вариант
	                                                                                        РИСК - РЕГИСТЪР

	Одобрил: Ръководител на структурата

	Име на структурата:

	Процес, функция или дейност
	Програма/ Цели
	Риск
	Катего

рия

риск
	Влия ние
	Вероят ност
	Оценка на риска
	Предприе ти

действия
	Оценка на остатъчния риск
	Допълнителни действия
	Срок
	Отговорник/ изпълнител

	
	
	
	
	
	
	
	
	Влия ние
	Вероят ност
	Оценка
	
	
	

	1
	2
	3
	4
	5
	6
	7
	8
	9
	10
	11
	    12
	13
	14

	
	
	
	
	
	
	
	
	
	
	

	
	
	

	
	
	
	
	
	
	
	
	
	
	
	
	
	


2. Оценка на риска
       Идентифицираните рискове за предприятието се оценяват по показателите „Влияние” и „Вероятност”.  
2.1. Оценка на присъщия риск
     Оценяват се потенциалното влияние и вероятност на присъщия риск, който се дефинира като: „Рискът за организацията, съществуващ при липса на всякакви действия, предприети от ръководството за промяна на вероятността или на въздействието на риска”, т.е. оценява се влиянието на риска при липсата на какъвто и да е контрол или други мерки за управлението му.
      ВЛИЯНИЕ

      Влияние на риска означава: Ако този риск възникне, какво ще бъде въздействието му върху постигането на целите ви?

     Оценките за измерване на влиянието са представени в следната графика:

	Оценка
	Описание

	Нисък
	 Несъществено

	Среден
	Умерено

	Висок
	Изключително голямо


       ВЕРОЯТНОСТ

      Всеки риск трябва да бъде оценен от гледна точка на вероятността рискът да се сбъдне. 

      Вероятност на риска означава: До каква степен този риск може да се прояви в настоящето или в обозримо бъдеще (2-3 години)? Може да се използва опитът от проявили се рискове.
Оценката се прави според следната скала:
	Оценка
	Описание

	Ниска
	Не е вероятно

	Средна
	Възможно

	Висока
	Почти сигурно


      2.2. Определяне на ефективността и адекватността на контрола 
       Като част от процеса по управление на риска се определят съществуващите механизми за контрол, които могат да ограничават идентифицираните рискове. Оценката на ефективността на контрола по същество представлява оценка и на остатъчния риск, който се дефинира като: „рискът, който остава след реакцията на риска от страна на ръководството”, т.е. вземат се предвид съществуването или липсата на контроли или други дейности по управлението му.

Оценката на ефективността на контрола се прави чрез следните показатели:

· Оценка на риска  може де се определи по следната таблица: 
	ОЦЕНКА НА РИСКА
	ПОКАЗАТЕЛИ 

	ВИСОК РИСК
	Висока вероятност и високо влияние 

	
	Висока вероятност и средно влияние 

	
	Средна вероятност и високо влияние

	СРЕДЕН РИСК


	Висока вероятност и ниско влияние

	
	Средна вероятност и средно влияние

	
	Ниска вероятност – високо влияние

	НИСЪК РИСК


	Средна вероятност и ниско влияние

	
	Ниска вероятност и средно влияние

	
	Ниска вероятност и ниско влияние


· Ефективност и адекватност на контрола – Ефективността и адекватността на контрола се определя като отговор на въпроса - До каква степен активно контролирате този риск (каква е възприеманата адекватност и ефективност на дейностите / наличните контроли, които упражнявате)? Стойността на остатъчния риск се определя от адекватността и ефективността на контролите. Колкото по-неадекватни и по-неефективни са контролите, толкова е по-висок остатъчният риск.
Оценката за Ефективност и Адекватност на контрола се прави според следната таблица:
	Оценка
	Описание

	1
	Трябва да правим много по-малко

	3
	Трябва да правим по-малко



	5
	Усилията, които полагаме за този риск, са напълно адекватни



	7
	Трябва да направим повече

	9
	Трябва да направим много повече


          За да се прецени дали е необходимо да се планират допълнителни действия за ограничаване на рисковете трябва да се  оцени остатъчния риск. Остатъчният риск е рискът в процеса, който остава да съществува и след предприетите действия от страна на ръководството за ограничаване на присъщия риск.
· Висок остатъчен риск е този, при който присъщият риск е оценен като висок, а контролът има оценка оценки 7 или 9;

· Среден остатъчен риск е този:

- при който присъщият риск е оценен като висок, но контролът има оценка 5.

- при който присъщият риск е оценен като среден, а контролът е оценен като недостатъчен (оценки 7 или 9);

· Нисък остатъчен риск е този, при който присъщият риск е оценен като нисък, а контролът е с оценки от 1, 3 или 5. Ръководството следва да прецени дали да запази съществуващото ниво на контролни дейности, или да преразпредели ресурсите, тъй като поради ниска стойност на риска и при условие, че присъщият риск е оценен като нисък и не са въведени контролни механизми, рискът следва да се наблюдава и периодично да се преоценява. 
3. Попълване на риск регистър

     Членовете на Работната група по управление на риска или съответно работната група за оценка на риска използват попълването на Риск регистъра като основа за дискусия, чиято цел е постигането на консенсус и общо разбиране за оценката на всеки от идентифицираните рискове. 

4. Реакция на риска

     След като идентифицираните рискове и контроли са оценени, Ръководителите на структурни звена след съгласуване с Работната група по управление на риска вземат решение относно подходящата реакция към всеки от остатъчните рискове, като съобразяват решението си с риск апетита на стопанството.
Ограничаване на риска – Ограничаването на риска представлява намаляване или третиране на риска чрез прилагане на контроли (например, чрез законодателството, партньорство и сътрудничество, повишаване на ефикасността на контрола чрез засилване на съществуващите контроли или въвеждането на нови и т.н.) с цел да се намали остатъчният риск. Решението да се ограничи даден риск изисква: адекватен подбор на действията в съответствие с оценката на риска; добро разбиране в сферата на вътрешния контрол; внимателно анализиране на разходите и ползите от контрола; дефиниране на специфични дейности за ограничаване или третиране на риска и ясно определяне на роли и отговорности.
         Прехвърляне на риска - Прехвърляне или споделянето на риска означава да се влезе в партньорство с трета страна, така че той да бъде управляван съвместно. Пример за прехвърляне на риска са застраховането, публично-частните партньорства, различни степени на сорсинг споразумения и др. Подобни схеми позволяват достъп до допълнителен ресурс (например контролни дейности или опит и квалификация), като в същото време ограничават възможността от загуба на контрол над дейностите, която е възможна при 100% прехвърляне на трета страна. Ръководителите на структурни звена, Работната група по управление на риска и директорът на предприятието, като цяло продължават да бъдат отговорни лица за управлението на риска. 

   Толериране на риска – Приемането или толерирането на даден риск означава, че организацията поема риска без да предприеме конкретни мерки за управлението му. Такова решение означава, че Работната група по управление на риска следва периодично да наблюдава и преоценява риска, за да може при необходимост да бъде избран друг подход за управлението му. Решението да се толерира даден риск трябва да бъде взето имайки предвид оценката на риска, последствията за постигането на целите, риск апетита и правните последици (например, решението да не се предприемат действия може да доведе до по-голям риск). Причините да се толерира даден риск без по-нататъшни действия за управлението му могат да бъдат:

- Действията по ограничаването на риска са свързани със съществени контролни
  дейности, разходите за които значително надхвърлят ползите. 
- Поемането на риска е свързано със самото развитие на предприятието, т.е. за да
постигне целите си, то трябва да остане гъвкава към променящата се среда, да извършва нови дейности и методи на работа и да търпи развитие, които би било ограничено в контролирана среда. 
- Управлението на риска е извън контрола на ръководството и/или неизлагането на
   риск би могло да означава преустановяване на дейности, които са от ключова
  важност за организацията.

            Прекратяване (избягване) на риска – Избягването на даден риск означава да се прекратят дейностите, свързани с потенциалното му проявление. Подобно решение би могло да означава, че Работната група по управление на риска следва да преразгледа поставените цели и доколко те са изпълними и съвместими с останалите цели и основни дейности. Също така тя трябва да разгледа приложимите регулаторни изисквания и ограничения, за да прецени дали е допустимо дадена дейност да не се извършва или да не се оперира в определена среда. Следва да се разгледат и възможности за избягване на риска в определена степен, т.е. дадени цели или дейности да бъдат частично променени или преустановени, както и да се установят възможностите поставените цели да бъдат постигнати по различен от предвидения начин.
           4.1. Разработване на контролни дейности  

           За рисковете, за които Работната група по управление на риска е избрала реакция „Ограничаване”, т.е. прилагане на контрол, се определя съответната цел на контрола. Целите на контрола могат да бъдат:

· Оперативни: насочени към ефективността и ефикасността на оперативните дейности що се касае до организационната структура, както и до приетите политики и процедури за постигане на планираните резултати и цели.
· Съответствие: контроли, които се внедряват, за да осигурят спазване на законите и съответствие с нормативната рамка, спазване на етичните принципи на организацията, съответствие на дейностите с установените правила, спазване на политики и процедури и договори. 
· Финансови: могат да бъдат свързани с процесите на 1) одобрение (финансовите транзакции се изпълняват съгласно прякото или общо одобрение на ръководството; съществува правилно разделение на ролите и отговорностите); 2) осчетоводяване (всички одобрени транзакции се осчетоводяват в точния им размер, в правилния период и в правилната счетоводна сметка, за да се осигури подготовката на финансовите отчети съгласно законовите изисквания и счетоводни стандарти); 3) защита на активите (отговорността за физическото управление на активите е възложена на персонал, чиито функции са независими от и не са свързани с дейности по осчетоводяване; водят се регистри на извършените дейности и движението на активите, за да се поддържа подотчетност на активите); и 4) съпоставяне на данни (данни от различни документи и източници се съпоставят за установяване на съответствие. Например: счетоводните записвания, свързани с банкови сметки, се съпоставят със съответстващите им банкови извлечения.).
                    Контролните дейности условно се делят на:

- превантивни - контроли, които пречат на възникването на нежелани събития;

- разкриващи - контроли, които разкриват и коригират нежелани събития;

- коригиращи - контроли, които поправят последиците от нежелани събития.

             Основни контролни дейности (контроли) са:

- разделяне на отговорностите (процедури за одобряване/разрешаване, изпълнение, осчетоводяване и контрол);
- делегиране на правомощия;
- контроли за упълномощаване и одобрение;

- правила за достъп до активи и информация (контрол върху достъпа), процедури за наблюдение (възлагане, проверка и одобрение);
- процедури по документиране, архивиране и съхраняване на информацията;

- процедури за пълно, вярно, точно и своевременно осчетоводяване на всички операции;

- потвърждение;

- съпоставяне на данни (съгласуване);

- проверка на текущото изпълнение;

- преглед/проверка на процедури, дейности и операции (проверка на операции, процедури и дейности);

- система за двоен подпис;

- предварителен контрол;

- правила за управление на човешките ресурси персонала;

- контролни дейности, свързани с информационните технологии;

- други.
           Този списък на контролните дейности не трябва да се възприема за          изчерпателен.  Полезни насоки по отношение на контролите са дадени в „Методически насоки по елементите на финансово управление и контрол”, „Указания за осъществяване на предварителен контрол” и „Насоки за въвеждане на управление на риска в организациите от публичния сектор”, издадени от министъра на финансите.

   Броят и обхватът на контролните дейности трябва да е достатъчен, за да даде        увереност, че съществените рискове са ограничени до приемливи нива в рамките на риск апетита на предприятието. 

        4.2. Дефиниране на специфични дейности за ограничаване или третиране на риска и ясно определяне на роли и отговорности 
        Мерките, които ще бъдат предприети за ограничаване на всеки от рисковете се комуникират към всички заинтересовани лица под формата на План за действие. Работната група по управление на риска разписва план за действие за ограничаване на рисковете за предпритието като цяло. Планът за действие има следните характеристики:

· Включва ясно дефинирани индивидуални и групови отговорности;
· Предвижда постижими, реалистични, прецизни и стриктни крайни срокове за изпълнение;
· Мотивира служителите и създава чувство за лична отговорност и „собственост” на риска (т.е. определят се канали за комуникация, дейностите се обсъждат, анализират се мнения, предложения и оценки, за да може всеки включен в процеса да е напълно убеден, че дейностите, включени в плана са най-подходящите и най-добрите);
· Определя и разграничава функциите, свързани с ръководството, изпълнението и надзор на  дейностите, както и линиите на докладване между тях;
· Позволява лесно и обективно проследяване на напредъка, докладване и отчетност, като отбелязва етапи на изпълнение и ключови индикатори за измерване на представянето.

      Форматът на плана за действие на всяка организационна структура се определя от Работната група по управление на риска.  
Приложение № 3

ПЛАН ЗА ДЕЙСТВИЕ  /ПРОЕКТ/
ЗА НАМАЛЯВАНЕ НА РИСКОВЕТЕ В СЦДП, КОИТО СА НАД ПРИЕМЛИВОТО НИВО И ТЕЗИ, КОИТО СА ИЗВЪН ПРАВОМОЩИЯТА НА ДИРЕКТОРА НА ПРЕДПРИЯТИЕТО
	Остатъчен риск/нов риск
	Коригиращи действия
	Отговорник       
	Краен срок/ /междинен/ за изпълнение

	1
	2
	3
	4

	
	
	
	

	
	
	
	


5. Мониторинг и докладване

       След като стратегията за отговор на риска е определена, е необходимо постоянно наблюдение с цел да се гарантира, че тя е въведена и работи успешно.  Мониторингът (наблюдението) е най-важната стъпка от цялостния процес на управление на риска, тъй като осигурява ранно предупреждение за рисковете, които могат да се сбъднат и материализират. Следните техники трябва да бъдат използвани, с цел да се подпомогне процесът по мониторинг (наблюдение) на рисковете:

· Идентифициране и проследяване на показателите за риска, които могат да действат като системи за ранно предупреждение. Ако този показател е над допустимата норма това е индикация, че създадените контроли не работят добре; 

· Функцията по Вътрешен одит може да бъде използвана за предоставяне на увереност по отношение на адекватността и ефективността на въведените контроли;

· Напредъкът по отношение на ограничаването на риска следва да бъде обсъждан на редовни срещи във всяка една структура;  

· Всяка организационна структура трябва редовно да докладва за прогреса на изпълнение на плана за действие на Работната група по управление на риска.

      Етапът на докладване на резултатите от управлението на риска е от изключителна важност и следва да бъде организиран по начин, по който да се осигури непрекъсваемост на процеса. Честотата на докладване зависи от оценката на остатъчния риск. Като минимум докладването се прави на всяко тримесечие. Нивото, до което се докладват рисковете зависи от естеството на поставената оперативна цел и на оценката на риска, пречупен през риск апетита на предприятието.

        Форма и съдържание на докладите

        Целта на тази стратегия не е да опише в детайли формата на докладването, а да посочи минималните изисквания по отношение на това какво трябва да се докладва за всеки риск.

       Тези минимални изисквания са:

· Ясно описание на риска, включително на контекста на риска;
· Целта, над чието постигане влияе;

· Оценката на влиянието, вероятността, стойността на риска, рейтинга и на остатъчния размер на риска;

· Съществуващи контроли за отговор на риска;
· Предложената стратегия за намаляване на остатъчния риск с допълнителни действия/контроли;
· Собственик на риска.
              Заседанията на Работната група по управление на риска се състоят, както следва:

· Среща в началото на годината, на която се потвърждават целите на отделните структурни звена и се стартира процесът по идентифициране и оценка на рисковете за организацията като цяло и в отделните структури;
· Среща за оценка на риска, на която се представя риск регистъра;
· Среща за утвърждаване на плана за действие за управление на идентифицираните рискове;
· Среща веднъж на тримесечие, на която се обсъждат начинанията, свързани с управлението на риска, прогресът и изпълнението на дейностите и мерките по плана за действие; 

· Среща веднъж на шестмесечие за полугодишна актуализация на оценката на риска и преглед на плана за действие за постигане на увереност, че усилията са актуални за ситуацията; 

· Среща при внезапно възникнала необходимост в случай на непредвидени обстоятелства или внезапен развой на събитията и т.н.; 

· Среща в края на годината за отчитане на резултатите, на която Работната група по управление на риска подготвя Годишен доклад до Директора, в който отчита дейностите си по управление на риска през годината, както и постигнати цели. Докладът съдържа и становище за цялостния рисков профил на Предприятието и планирани дейности за следващата година.
        Приложение № 4
                                    КАЛЕНДАР / ПРОЕКТ /
НА РАБОТНАТА ГРУПА ПО УПРАВЛЕНИЕ НА РИСКА

	Януари

Поставяне на целите на предприятието Идентифициране и оценка на риска
	Февруари

Изготвяне на план за действие

Месечна среща 
	Март

Заседание на Работната група по управление на риска

Месечна среща
	Април

Месечна среща 

	Май

Месечна среща 
	Юни

Полугодишно заседание на Работната група по управление на риска за актуализиране на оценката на риска и плана за действие

Месечна среща
	Юли

Месечна среща 
	Август

Месечна среща 

	Септември

Заседание на Работната група по управление на риска

Месечна среща


	Октомври

Месечна среща
	Ноември

Месечна среща 
	Декември

Годишно заседание на Работната група по управление на риска, отчитане на резултатите и изготвяне на доклад  до Директора




Стратегията за управление на риска е приета от Управителния съвет на СЦДП ДП – Протокол № СЦДП-УС-04 от 27.02.2020 г., издадена  Заповед № 272 от 25.08.2020 г. на директора СЦДП ДП за определяне на група по управление на риска. 

	МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ 

	СЕВЕРНОЦЕНТРАЛНО ДЪРЖАВНО ПРЕДПРИЯТИЕ - ГАБРОВО 

	
	
	
	
	
	
	
	
	
	
	

	
	
	
	
	
	
	
	
	
	
	

	УТВЪРДИЛ: 
	
	
	
	
	
	
	
	

	инж. Цветелин Миланов - директор на СЦДП ДП
	
	
	
	
	
	

	
	
	РИСК - РЕГИСТЪР 
	
	

	
	
	
	
	
	
	
	
	
	
	

	Цел: Ефективно и ефикасно управление

	Риск
	Оценка на присъщия риск
	Предприети действия
	Оценка на остатъчния риск 
	Допълнителни действия
	Срок
	Отговорен служител

	
	Влияние
	Вероятност
	Оценка
	
	Влияние
	Вероятност
	Оценка
	
	
	

	Неспазване на определените процедури по Наредбата за  условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти   
	5
	6
	Висок
	Възлагане с длъжностни характеристики на конкретни служители, които да организират провеждането на процедурите.
	4
	5
	Среден
	Определяне на служители, които да упражняват предварителен контрол за законосъобразност преди подписването и публикуването на документите по процедурите.
	Постоянен
	Директор, Заместник - директор, Юрисконсулт в СЦДП ДП

	Неизпълнение  на договори за продажба на дървесина - риск от несъбираемост на приходи
	6
	4
	Висок
	Координиране и съгласуване на действията между звената, отговорни за изпълнението и разплащането по договорите.
	5
	3
	Среден
	Постоянна комуникация с контрагентите, разговори, кореспонденция.
	Постоянен
	Директор, Заместник - директор, Главен счетоводител

	Неспазване на правилата за провеждане на обществени поръчки
	6
	6
	Висок
	Утвърдени Вътрешни правила за управление на цикъла на обществени поръчки в СЦДП ДП.
	5
	5
	Висок
	Обучение на персонала, отговорен на провеждането на процедури по Закона за обществените поръчки.
	Постоянен
	Директор, Юрисконсулт в СЦДП ДП

	Несъответствия при прилагане за Закона за държавната собственост, в резултат на което да настъпят неблагоприятни последствия за предприятието  
	5
	5
	Висок
	Спазване на правилника за прилагане на Закона за държавната собственост и наредбата за продажба на движими вещи - частна държавна собственост.
	4
	4
	Среден
	Определяне на конкретни служители, които да изготвят документите и да организират  провеждането на процедурите по Закона за държавната собственост. 
	Постоянен
	Директор, Юрисконсулт в СЦДП ДП

	Липса на ясни правила и процедури, свързани с финансовото управление и контрол
	5
	5
	Висок
	Вътрешни правила за изграждане и функциониране на системите за финансово управление и вътрешен контрол в СЦДП ДП и неговите ТП
	4
	4
	Среден
	Инструкция за реда и начина за осъществяване на предварителен контрол върху документи и действия, свързани с цялостната дейност по ФУК в СЦДП ДП
	Постоянен
	Директор, Заместник - директор, Главен счетоводител

	Извършване на непланирани  инвестиционни разходи
	5
	4
	Среден
	Вътрешни правила за планиране и разходване на средствата, заложени в Инвестиционната програма от Финансовия план на СЦДП ДП
	4
	3
	Среден
	Упражняване на превантивен и текущ контрол.
	Постоянен
	Директор, Заместник - директор, Главен счетоводител

	Проблеми при реализиране на политиките за защита на личните данни
	6
	4
	Висок
	Утвърдена Инструкция за защита на личните данни в СЦДП ДП.
	5
	3
	Среден
	Непрекъснато наблюдение и възможно най-бърза реакция за отстраняване на възникнали проблеми.
	Постоянен
	Длъжностно лице по защита на личните данни

	 

	Цел: Опазване на активите и информацията

	Риск
	Оценка на присъщия риск
	Предприети действия
	Оценка на остатъчния риск 
	Допълнителни действия
	Срок
	Отговорен служител

	
	Влияние
	Вероятност
	Оценка
	
	Влияние
	Вероятност
	Оценка
	
	
	

	Злоупотреба с материални запаси и дълготрайни материални активи
	6
	5
	Висок
	Завеждане на активите на конкретни материално - отговорни лица. Застраховане.
	4
	4
	Среден
	Извършване на инвентаризации.
	Не по-малко от един път за отчетен период
	Директор, Главен счетоводител

	Изтичане и загуба на информация
	4
	4
	Среден
	Инструкция за вътрешна комуникация в СЦДП ДП, Изготвяне на процедура за достъп и съхраняване на обществена информация.
	4
	3
	Среден
	Наблюдение за стриктно спазване на правилата и процедурите.
	Постоянен
	Заместник - директор Главен счетоводител Експерт "Човешки ресурси"

	Срив в информационните системи
	6
	6
	Висок
	Използване на лицензирани програмни продукти.
	4
	3
	Среден
	Ограничаване на достъпа до информационните системи само на оторизирани лица с потребителско име и парола.
	Постоянен
	Директор, Главен счетоводител

	 

	Цел: Управление на човешките ресурси

	Риск
	Оценка на присъщия риск
	Предприети действия
	Оценка на остатъчния риск 
	Допълнителни действия
	Срок
	Отговорен служител

	
	Влияние
	Вероятност
	Оценка
	
	Влияние
	Вероятност
	Оценка
	
	
	

	Промени в организационната структура
	4
	4
	Среден
	Своевременно и ясно очертаване на права и отговорности по отделни компоненти и нива, отразяване в длъжностните характеристики.
	3
	2
	Нисък
	Подобряване на организационната структура и установяване на йерархична структура.
	Постоянен
	Директор

	Недостатъчна професионална компетентност на служителите като комбинация от образование, знания, умения, опит, етично поведение и нагласа за изпълнение на определени задължения
	6
	4
	Висок
	Система за подбор при назначаване на персонала. 
	5
	3
	Среден
	Повишаване на професионалната квалификация на персонала чрез участие в  обучения. 
	Постоянен
	Директор, Юрисконсулт в СЦДП ДП, Експерт "Човешки ресурси" 

	Недостатъчна мотивация на служителите и обвързаност на системата за заплащане с постигнатите индивидуални резултати, при което е възможно текучество на персонала
	4
	4
	Среден
	Колективен трудов договор, Вътрешни правила за организацията на работната заплата.
	4
	3
	Среден
	Сформиране на комисии за изготвяне и прилагане на ясни правила за оценка на трудовите резултати.
	Постоянен
	Директор

	Неосигуряване на здравословни и безопасни условия на труд - липса на нормална работна среда.
	6
	4
	Висок
	Провеждане на периодичен инструктаж за безопасни условия на труд.
	5
	3
	Среден
	Застраховане на персонала, организиране на медицински профилактични прегледи.
	Постоянен
	Директор 

	Упражняване на корупционен натиск и наличие на конфликт на интереси
	6
	6
	Висок
	Спазване на Етичния кодекс, Програма за превенция и противодействие на корупцията.
	6
	5
	Висок
	Приемане на вътрешни правила за защита на лицата, подали сигнали за корупция и/или конфликт на интереси.
	Постоянен
	Директор

	 

	Цел: Ограничаване отрицателното въздействие на външни фактори

	Риск
	Оценка на присъщия риск
	Предприети действия
	Оценка на остатъчния риск 
	Допълнителни действия
	Срок
	Отговорен служител

	
	Влияние
	Вероятност
	Оценка
	
	Влияние
	Вероятност
	Оценка
	
	
	

	Чести промени в нормативната база, регулираща дейностите в предприятието.
	5
	4
	Среден
	Посещения на семинари, квалификационни обучения. Осъществяване на контакти със съответните институции.
	4
	3
	Среден
	Обмен на информация между ЦУ и териториалните поделения.
	Постоянен
	Директор, Заместник - директор, експерти в СЦДП ДП.

	Лоша репутация и медиен скандал
	6
	5
	Висок
	Своевременна реакция на ръководството, прозрачност в работата на предприятието.
	5
	5
	Висок
	Строг контрол за спазване на Етичния кодекс в СЦДП ДП.
	Постоянен
	Директор, Заместник - директор, Юрисконсулт в СЦДП ДП

	Настъпване на природно бедствие
	6
	4
	Висок
	Запознаване на персонала с плана при бедствия и аварии, обучение на персонала за противодействие.
	5
	4
	Среден
	Поддържане в готовност на противопожарните средства.
	Постоянен
	Директор, Заместник - директор

	
	
	
	
	
	
	
	
	
	
	

	Влияние - отразява последиците от настъпването на рисковото събитие - оценка от  1 до 6
	

	Вероятност - характеризира предполагаема  честота  на  настъпване на неблагоприятно събитие - оценка от  1 до 6

	
	
	
	
	
	
	
	
	
	
	

	Оценка на риска = Влияние х Вероятност 
	
	
	
	
	
	

	
	
	
	
	
	
	
	
	
	
	

	Скала за оценка на риска:
	
	
	
	
	
	
	

	 
	
	
	
	
	
	
	

	Нисък риск - от 1 до 10 
	
	
	
	
	
	
	

	 
	
	
	
	
	
	
	

	Среден риск - от 11 до 22
	
	
	
	
	
	
	

	 
	
	
	
	
	
	
	

	Висок риск - от 23 до 36

